Z A P I S N I K
s 20. sjednice Vijeća Mjesnog odbora Šestinski dol - Vrhovec, 16. veljače 2023. 
u prostorijama Mjesne samouprave Šestinski dol - Vrhovec, Ilica 181
s početkom u 18:00 sati 

NAZOČNI ČLANOVI VIJEĆA: Dario Horvatić, Božena Horvat-Alajbegović, Dario Ptičar, Svjetlana Veseli, Tena Zenko Milović,  Josip Burek, Ivona Molan

NENAZOČNI ČLANOVI VIJEĆA: 
Tvrtko Horvatić

OSTALI NAZOČNI:
Nevenka Antunović, stručni referent za rad tijela mjesne samouprave
N.G. – građanin

Predsjedava Tena Zenko Milović, predsjednica Vijeća.

Konstatira da je nazočno 7 od ukupno 8 članova što zadovoljava da se odluke mogu pravovaljano donositi.
Predsjednik daje na usvajanje Zapisnik s 19. sjednice od 19. siječnja 2023.
Zapisnik s 19. sjednice jednoglasno usvojen.

Predsjednica predlaže dopunu dnevnog reda. Točka 4. OŠ Nad lipom -  zahtjev za uzdignute plohe i obnova signalizacije.
Predsjednica tako dopunjen dnevni red daje na glasanje.
Jednoglasno usvojen slijedeći:

D n e v n i   r e d
	               
1. Financijski plan VMO Šestinski dol-Vrhovec za 2023.
2. Izvješće o radu VMO Šestinski dol-Vrhovec za 2022.
3. Program rada VMO Šestinski dol-Vrhovec za 2023.
4. OŠ Nad lipom – zahtjev za uzdignute plohe i obnova signalizacije
5. Informacije, pitanja i prijedlozi

Ad. 1.   Financijski plan VMO Šestinski dol-Vrhovec za 2023.

Predsjednica otvara raspravu o točci dnevnog reda.
Nakon rasprave , s 5 glasova ZA i 2 PROTIV, usvojen slijedeći:

FINANCIJSKI PLAN
Mjesnog Odbora Šestinski dol - Vrhovec
za 2023.

Članak 1.
Financijski plan Mjesnog odbora Šestinski dol - Vrhovec za 2023. (dalje u tekstu: Plan) sastoji se od:

PRIHODA:									192.230,00 EUR
RASHODA:									192.230,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	192.230,00

	6711
	PRIHODI ZA FINANCIRANJE RASHODA POSLOVANJA
	192.230,00

	   
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	192.230,00

	Izvor 1.1. OPĆI PRIHODI I PRIMICI
	15.620,00

	3291
	NAKNADE ČLANOVIMA VIJEĆA MJESNOG ODBORA
	14.340,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.280,00

	Izvor 4.1. PRIHOD OD KOMUNALNE NAKNADE
	176.610,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	176.610,00

	 
	ODRŽAVANJE JAVNIH ZELENIH POVRŠINA
	84.850,00

	 
	ODRŽAVANJE NERAZVRSTANIH CESTA
	91.760,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad. 2.  Izvješće o radu VMO Šestinski dol-Vrhovec za 2022.

Predsjednica otvara raspravu o točci dnevnog reda.
Nakon rasprave , s 5 glasova ZA i 2 PROTIV, doneseno slijedeće:

IZVJEŠĆE O RADU VIJEĆA 
MJESNOG ODBORA ŠESTINSKI DOL - VRHOVEC
za 2022. godinu

	Vijeće Mjesnog odbora Šestinski dol - Vrhovec je tijekom 2022. godine obavljalo poslove iz djelokruga svoje djelatnosti propisanih Pravilima Mjesnog odbora Šestinski dol - Vrhovec, odnosno Statutom Grada Zagreba. Kao oblik mjesne samouprave za dio područja Gradske četvrti Črnomerec, M.O. Šestinski dol - Vrhovec ima prvenstveni zadatak razmatrati problematiku vezanu uz život i rad mještana na svom području. Problematiku iz svih segmenta života svojih mještana članovi Vijeća M.O. Šestinski dol - Vrhovec razmatrali su na sjednicama Vijeća tijekom 2022. godine. Vijeće je održalo 12 sjednica u novom sazivu nakon provedenih lokalnih izbora.	
	Problematika koja se razmatrala na sjednicama Vijeća uglavnom se odnosila na komunalna pitanja vezana uz život i rad mještana Šestinski dol - Vrhovec inicirana, kako od strane članova Vijeća, tako i od samih mještana.	   
Vijeće Mjesnog odbora je razmatralo:
	- financijske planove i izvještaje Vijeća, kao i raspodjelu financijskih sredstava iz ostalih nespomenutih rashoda financijskog plana;
	- korištenje prostorija u zgradi mjesne samouprave u Mikulićima 189 od strane političkih stranaka i udruga građana;
	   Od ostalih aktivnosti kojima su se članovi Vijeća bavili u proteklom razdoblju treba navesti slijedeće:
  - uvid u sadašnje stanje i prijedlog komunalnih potreba svih ulica na području Šestinski dol - Vrhovec, te dostava istih stručnoj službi;
  - sastavljanje prijedloga plana malih komunalnih akcija na području Šestinski dol - Vrhovec za 2023. godinu;
    - prisustvovanje predsjednika i podpredsjednika Vijeća na sjednicama Vijeća  gradske četvrti Črnomerec kao i ostalih članova vijeća
  - izlazak na teren predsjednika, potpredsjednika i ostalih članova Vijeća na zahtjev mještana ili komunalnih poduzeća;
  - razmatranje više raznih zahtjeva mještana i prosljeđivanje istih prema Vijeću gradske četvrti Črnomerec kao što su npr:
  - izmještanje autobusnih stanica i intenziviranje voznog reda;
  - analiziranje raznovrsnih zahtjeva mještana za poboljšanje njihovih životnih uvjeta, kao i zahtjeva udruga građana sa područja Šestinski dol - Vrhovec i sl.
Na kraju ovoga izvješća, predsjednica vijeća M.O. izražava svoje zadovoljstvo međusobnom suradnjom vijećnika, i njihovom zauzetošću za rješavanjem aktualnih problema mještana na području M.O. Šestinski dol - Vrhovec, te poziva članove vijeća na daljnje zalaganje i rad za opće dobro u 2023. godini. 

Ad. 3.  Program rada VMO Šestinski dol-Vrhovec za 2023.

Predsjednica otvara raspravu o točci dnevnog reda.
Nakon rasprave , s 5 glasova ZA i 2 PROTIV, donesen slijedeći:

   PROGRAM RADA VIJEĆA
 			      MJESNOG ODBOR ŠESTINSKI DOL - VRHOVEC
            ZA 2023. GODINU
Na temelju Poslovnika i Pravila Vijeća Mjesnog odbora Šestinski dol - Vrhovec, te sukladno Statutu Grada Zagreba,  svoj program za 2023. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Šestinski dol - Vrhovec.
Vijeće je Programom rada obvezno je: 
1. Donijeti financijski plan za 2023.  
2. Plana malih komunalnih akcija 2023. 
3. Godišnji izvještaj o izvršenju financijskog plana za 2022.
4. Izvješće o radu Vijeće Mjesnog odbora Šestinski dol - Vrhovec za 2022. 
5. Programa rada Vijeća Vijeće Mjesnog odbora Šestinski dol - Vrhovec za 2023. 
6. Pratiti realizaciju Plana komunalnih aktivnosti i Programa održavanja komunalne infrastrukture  
7. Raspravljati i donositi zaključke na osnovi zahtjeva građana 
8. Raspravljati i donositi mišljenja o prijedlozima akata o kojima  gradonačelnik, Gradska 
     skupština, gradski uredi  i vijeće gradske četvrt, traže mišljenje vijeća mjesnog odbora.

Program rada Vijeće Mjesnog odbora Šestinski dol - Vrhovec temelji se i na kontinuitetu svih prethodnih aktivnosti mjesnoga odbora i zahtjevima građana.
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora 
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 
8. Organizirati natjecanje za najljepšu okućnicu, vrt, balkon na području MO Šestinski dol - Vrhovec
Realizacija navedenog Programa rada ovisiti će o: 
· sudjelovanju članova vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Črnomerec 
· suradnji građana Gradske četvrti Črnomerec.


Ad. 4.  OŠ Nad lipom – zahtjev za uzdignute plohe i obnova signalizacije

Predsjednica otvara raspravu o zahtjevu Osnovne škole Nad lipom koji traže obnovu ili iscrtavanje postojeće horizontalne prometne signalizacije, premještanje prometnog znaka i postavljanje uzdignute površine kod OŠ Nad lipom.
Nakon rasprave jednoglasno donesen slijedeći:

Z A K LJ U Č A K 
o obnovi postojeće horizontalne prometne signalizacije, premještanje prometnog znaka te postavljanje uzdignute plohe s pješačkim prijelazom u ulici Nad lipom
kod OŠ Nad lipom

1.	Vijeće Mjesnog odbora Šestinski dol – Vrhovec raspravljalo je o prijedlogu ravnateljice OŠ Nad lipom a sve prema zahtjevima roditelja, koji se odnosi na prometnu regulaciju u ulici Nad lipom.

2.	Vijeće je prihvatilo prijedlog te predlaže obnovu postojeće horizontalne prometne signalizacije, premještanje prometnog znaka te postavljanje uzdignute plohe s pješačkim prijelazom u ulici Nad lipom kod OŠ Nad lipom.

[bookmark: _GoBack]3.	Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost i Vijeće gradske četvrti Črnomerec na daljnje postupanje.
Ad. 8.  Informacije, pitanja i prijedlozi

Predsjednica daje riječ gosp. N.G. 
N.G. daje prijedlog za izgradnju parka za tjelovježbu , tj. STREET WORKOUT koji nudi i donaciju za izgradnju istog na području uz ulicu Šestinski dol.

Predsjednica zatvara sjednicu.
Sjednica završila u   19:20 sati.					

Zapisnik sastavila:
Nevenka Antunović													     
KLASA:      024-08/23-003/374
URBROJ:    251-13-11-3/004-23-2
U Zagrebu,  16. veljače 2023.					
								         Predsjednica
								Vijeća Mjesnog odbora 
Šestinski dol – Vrhovec

								  Tena Zenko Milović


	Izvješće o glasanju na 20. sjednici

